Billlie

Billlie (; digayakan sebagai Bi11lie atau Billlǃə) adalah kumpulan wanita dari Korea Selatan yang ditubuhkan oleh Mystic Story pada tahun 2021. Kumpulan ini pada asalnya terdiri daripada enam orang ahli: Moon Sua, Suhyeon, Haram, Tsuki, Siyoon dan Haruna. Ahli ketujuh, Sheon, kemudiannya menyertai kumpulan ini. Kumpulan ini debut pada 10 November 2021 dengan album mini pertama mereka The Billage of Perception: Chapter One.

Nama 
Nama Billlie dieja dengan tiga L kerana fakta bahawa nama itu boleh dipecahkan kepada 'Bi' (perkataan Korea untuk hujan), '11''' dan  'lie' — Bi11lie. Nombor '11' datang dari lagenda kumpulan mereka; "Apabila loceng 11 berbunyi di tengah-tengah hujan ungu, sesuatu yang aneh berlaku", di mana ahli berbohong tentang apa yang berlaku untuk merahsiakan peristiwa tersebut. Nama itu juga mencerminkan "sisi-B mereka, diri dalaman yang ada dalam diri setiap orang", yang mereka nyatakan dengan harapan dapat menjiwai penonton.

 Sejarah 
 Pra-debut 
Ahli Billlie dikenali sebagai Mystic Rookies — program pembangunan rookie di bawah Mystic Story. Pada 14 September, Mystic Story mengumumkan rancangan untuk membuat debut Mystic rookies pada November 2021. Pada 11 Oktober, Didedahkan bahawa kumpulan ini akan dipanggil 'Billie'.

Sebelum debut, Moon Sua adalah pelatih YG Entertainment selama 10 tahun. Dia mengambil bahagian dalam program pertandingan muzik Unpretty Rapstar 2 menamatkan sebagai naib juara ketiga. Suhyeon menyertai program survival Mnet Produce 101 yang menduduki tempat ke-69 dan tersingkir dalam episod 5. Dia juga menyertai program survival JTBC Mix Nine dan membintangi drama web A-Teen pada tahun 2018 dan sekuelnya A-Teen 2 pada tahun 2019. Haram dan Tsuki ialah bekas pelatih SM Entertainment. Selain itu, Tsuki bekerja sebagai model untuk majalah Popteen dan mengeluarkan single "Magic" dengan kumpulan model MAGICOUR pada tahun 2020. Sheon mengambil bahagian dalam program survival Mnet Girls Planet 999 dan telah tersingkir dalam episod akhir setelah menduduki tempat ke-10. Siyoon mengambil bahagian dalam rancangan bakat K-pop Star 5 dan juga bekerja sebagai model untuk majalah Popteen.

 2021–2022: Debut dengan The Billage of Perception: Chapter One,  "Snowy Night", The Collective Soul and Unconscious: Chapter One dan The Billage of Perception: Chapter Two 
Pada 28 Oktober, telah diumumkan bahawa album mini pertama mereka The Billage of Perception: Chapter One akan dikeluarkan pada 10 November. Lagu peminat bertajuk "Flowerld" yang akan ditampilkan pada album mini itu juga dikeluarkan pada hari yang sama.

Pada 10 November, album mini pertama mereka The Billage of Perception: Chapter One telah dikeluarkan dengan menampilkan single utama "Ring X Ring" dan lima buah lagu B-Side.

Pada 19 November, telah diumumkan bahawa Kim Su-yeon, yang telah mengambil bahagian dalam Girls Planet 999 akan menyertai kumpulan ini di bawah nama pentas Sheon (션) sebagai ahli ketujuh, dan secara rasmi akan menyertai kumpulan ini untuk album seterusnya. Pada 27 November, Sheon membuat penampilan mengejut dengan mempersembahkan lagu utama "Ring X Ring" bersama ahli lain di program muzik Show! Music Core, menandakan penampilan pertamanya bersama kumpulan ini.

Pada 14 Disember, kumpulan ini mengeluarkan album single digital pertama mereka The Collective Soul and Unconscious: Snowy Night dengan single utama "Snowy Night". Single ini adalah perilisan pertama kumpulan ini yang menampilkan Sheon.

Pada 23 Februari 2022, kumpulan ini mengeluarkan album mini kedua mereka The Collective Soul and Unconscious: Chapter One dengan single utama "GingaMingaYo (The Strange World)". Pada 1 Mac, kumpulan ini mengeluarkan album runut bunyi pertama mereka The Collective Soul and Unconscious: Chapter One Original Soundtrack daripada "What is Your B?".

Pada 8 Ogos 2022, telah diumumkan kumpulan ini akan mengeluarkan sekuel terus kepada album mini pertama mereka. Pada 31 Ogos, kumpulan ini mengeluarkan album mini ketiga mereka The Billage of Perception: Chapter Two dengan single utama "Ring Ma Bell (What A Wonderful World)".

2023–sekarang: The Billage of Perception: Chapter Three dan Side-B: Memoirs of Echo Unseen
Pada 7 Februari 2023, telah diumumkan kumpulan ini akan mengeluarkan album mini keempat mereka. Pada 6 Mac, telah diumumkan bahawa album mini keempat mereka The Billage of Perception: Chapter Three yang menampilkan single utama "Eunoia", akan dikeluarkan pada 28 Mac.

Pada 20 April, Mystic Story mengumumkan bahawa aktiviti kumpulan ini telah dihentikan, berikutan kematian mengejut abang ahli Moon Sua iaitu Moonbin daripada Astro. Selepas itu pada 24 April, Mystic Story mengumumkan bahawa promosi untuk album mini telah tamat dan ahli Moon Sua akan mengambil cuti, dengan baki 6 orang ahli untuk meneruskan aktiviti.

Kumpulan ini akan mengeluarkan album single pertama mereka Side-B: Memoirs of Echo Unseen''. Single album "BYOB (Bring Your Own Best Friend)", bersama-sama dengan versi bahasa Inggerisnya, telah dipra-keluarkan pada 27 September. Single utama "Dang! (Hocus Pocus)" bersama-sama dengan keseluruhan album akan dikeluarkan pada 23 Oktober. Ahli Moon Sua dan Suhyeon tidak akan terlibat dalam keluaran ini kerana mereka hiatus kerana masalah kesihatan.

Ahli 
 Moon Sua ()
 Suhyeon ()
 Haram ()
 Tsuki ()
 Sheon ()
 Siyoon ()
 Haruna ()

Garis masa

Diskografi

Album mini

Album single

Album runut bunyi

Single

Videografi

Muzik video

Nota

Rujukan

Pautan luar 

 Laman sesawang rasmi
 Facebook
 Twitter
 Instagram
 Youtube
 TikTok

Kumpulan wanita Korea Selatan
Kumpulan muzik K-pop
Kumpulan muzik ditubuhkan pada tahun 2021